दरअसल, मध्य प्रदेश कांग्रेस ने अपने ट्विटर हैंडल पर एक पोस्ट शेयर करते हुए लिखा था कि, “तेंदूखेड़ा से भाजपा विधायक संजय शर्मा, पूर्व विधायक कमला पट और डॉक्टर गुलाब सिंह किरार को कांग्रेस अध्यक्ष राहुल गांधी जी ने कांग्रेस की सदस्यता दिलाई।” इस मौके पर पार्टी अध्यक्ष राहुल गांधी, कमलनाथ और ज्योतिरादित्य सिंधिया जैसे शीर्ष नेता भी मौजूद थे लेकिन बाद में इस ट्वीट को हटा लिया गया। इसके बाद प्रदेश कांग्रेस के मीडिया विभाग की अध्यक्ष शोभा ओझा ने इन खबरों को खारिज किया कि गुलाब सिंह किरार ने भी राहुल की मौजूदगी में कांग्रेस में शामिल हुए। शोभा ओझा ने कहा है कि, कांग्रेस का किरार महासभा के पूर्व अध्यक्ष और पूर्व में राज्यमंत्री का दर्जा प्राप्त डॉ. गुलाबसिंह किरार से कांग्रेस का कोई संबंध नहीं है और न ही उन्हें कांग्रेस पार्टी की सदस्यता दिलाई गई है” जबकि प्रदेश कांग्रेस महासचिव ने ये स्वीकार किया कि ऐसा वास्तव में हुआ था।